Všeobecne záväzné nariadenie

 č. 2/2024

### o určení príspevku na čiastočnú úhradu nákladov v materskej škôlke, v školskom klube v zriaďovacej pôsobnosti obce Mojzesovo



Návrh vyvesený na úradnej tabuli obce dňa: 27.5.2024

Zverejnený na internetovej stránke obce dňa: 27.5.2024

Dátum začiatku lehoty na pripomienkové konanie: 27.5.2024

Dátum ukončenia lehoty pripomienkového konania: 06.6.2024

Schválené

Na zasadnutí OZ obce uznesením č. 128/2024 dňa: 13.6.2024

Vyhlásené vyvesením na web stránke obce dňa: 14.6.2024

VZN č. 2/2024 nadobúda účinnosť dňom: 1.9.2024

Obecné zastupiteľstvo v Mojzesove v zmysle § 6 a § 11 ods. 4 písm. g) zákona SNR č. 369/1990 Zb. o obecnom zriadení v znení neskorších zmien a doplnkov a § 28 ods.5, § 114 ods.6, § 140 ods.9 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov

sa uznieslo

 na vydaní tohto všeobecne záväzného nariadenia

**§ 1**

**ÚVODNÉ USTANOVENIA**

**1**. Toto všeobecne záväzné nariadenie určuje výšku príspevku na čiastočnú úhradu nákladov v materskej škôlke, školskom klube v zriaďovateľskej pôsobnosti obce Mojzesovo.

**2**. Čiastočná úhrada nákladov zákonným zástupcom dieťaťa, žiaka alebo dospelej osoby materskej škôlke a v škole je zákonom stanovená mesačne vo výške najviac 15% životného minima pre jedno nezaopatrené dieťa a pre dospelú osobu.

**§ 2**

* + 1. **Materská škôlka**
	1. Výška mesačného príspevku na čiastočnú úhradu nákladov za pobyt dieťaťa v materskej škole
		1. **dieťa v MŠ 12,00 €**

**1.2**.Príspevok v materskej škole sa neuhrádza za dieťa

a) ktoré má jeden rok pred plnením povinnej školskej dochádzky

 b) ak zákonný zástupca predloží riaditeľke materskej školy doklad o tom, že je poberateľom dávky v hmotnej núdzi a príspevok k dávke v hmotnej núdzi

 c) ktoré je umiestnené v zariadení na základe rozhodnutia súdu

**1.3.**Príspevok v materskej škole na základe rozhodnutia zriaďovateľa sa neuhrádza za dieťa,

 d) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo z rodinných dôvodov preukázateľným spôsobom,

 e) ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku

**§ 3**

**2. Školský klub pri základnej škole Mojzesovo – Černík**

2.1 Výška mesačného príspevku na čiastočnú úhradu nákladov na činnosť školského

 klubu je :

* + 1. **dieťa v ŠK 12,00 €**
	1. Zriaďovateľ rozhoduje o znížení alebo odpustení príspevku na čiastočnú úhradu nákladov spojených s činnosťou školskej družiny, ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

**§ 4**

**KONTROLNÁ ČINNOSŤ**

Kontrolu nad dodržiavaním tohto všeobecne záväzného nariadenia vykonáva:

1. starosta obce
2. hlavný kontrolór obce

**§ 5**

**ZÁVEREČNÉ USTANOVENIA**

Obecné zastupiteľstvo v Mojzesove sa uznieslo na vydaní Všeobecného záväzného nariadenia č. 2/2024 o výške príspevku zákonného zástupcu dieťaťa alebo žiaka na čiastočnú úhradu nákladov a podmienky úhrady v materskej škôlke, v školskom klube v zriaďovateľskej pôsobnosti obce Mojzesovo dňa 13.6.2024 , uznesením č. 128/2024 a  toto VZN nadobúda účinnosť dňom 1.9.2024 a zároveň ruší VZN 1/2023.

 Ing. Slavomír Hačko v.r. starosta obce